SZONLAJTNER, spol. s r.o. , Žirany

		             

´

VÝROČNÁ SPRÁVA ZA ROK 2015

				
Žirany, marec 2016

1.	Základné identifikačné údaje spoločnosti
Obchodné meno:		SZONLAJTNER, spol. s r.o.
Sídlo spoločnosti:		95174 Žirany 503 
Registrácia činnosti:		Výpis z OR Okresný súd Nitra, Oddiel: Sro, vložka č. 30196/N
Deň zápisu:			09.11.2011
IČO:				46426574
IČ DPH:			SK2023369931
Výška vkladu:			5 000 Eur
Spoločníci:			Jaroslav Szonlajtner, 95174 Žirany 397
				Zuzana Szonlajtnerová, 95174 Žirany 492

2.	Vedenie spoločnosti v roku 2015
1.	Jaroslav Szonlajtner			konateľ spoločnosti
2.	Zuzana Szonlajtnerová  		konateľka spoločnosti

3.	Predmet činnosti a charakteristika spoločnosti
-	medzinárodná nákladná cestná doprava vykonávaná vozidlami celkovou hmotnosťou nad 3,5t
-	prípravné práce k realizácii stavby
-	kúpa tovaru na účely jeho predaja konečnému spotrebiteľovi/maloobchod/ alebo iným prevádzkovateľom živnosti/veľkoobchod/
-	sprostredkovateľská činnosť v oblasti obchodu
-	sprostredkovateľská činnosť v oblasti služieb
-	údržba motorových vozidiel bez zásahu do motorickej časti vozidla
-	nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla
-	poskytovanie služby vedenia cudzieho motorového vozidla
-	prenájom nehnuteľností spojený s poskytovaním iných než základných služieb spojených s prenájmom
-	prenájom hnuteľných vecí
-	administratívne služby
-	reklamné a marketingové služby
-	čistiace a upratovacie služby
-	zasielateľstvo.

4.	Vývoj účtovnej jednotky
Spoločnosť bola založená v roku 2011 pod obchodným názvom SZONLAJTNER, spol. s r.o. Spoločnosť pôsobí v oblasti  medzinárodnej nákladnej  cestnej dopravy a ponúka nasledujúce služby:
-	preprava tovaru do krajín EÚ i do ostatných krajín Európy
-	skladovanie tovaru
-	špedičná činnosť pre zahraničných i slovenských zákazníkov.
Spoločnosť svojím vývojom významne vplýva na rast zamestnanosti  v regióne.

5.	Udalosti osobitného významu, ktoré nastali po skončení účtovného obdobia

V spoločnosti nenastali udalosti osobitného významu po skončení účtovného obdobia, za ktoré je vyhotovená táto výročná správa.

6.	Predpoklad budúceho vývoja činnosti spoločnosti
Spoločnosť plánuje v ďalšom období rozšíriť skladovacie priestory, aby v maximálnej miere a kvalite poskytol služby požadované našim obchodným partnerom .
Spoločnosť predpokladá zriadenie nového strediska – autoservisu, ktorý bude poskytovať služby opráv a pneuslužieb pre účely našej spoločnosti i pre verejnosť. 
Strategické kroky budú smerované na optimalizáciu a zníženie celkových nákladov spoločnosti.

7.	Komentár k výsledku hospodárenia
Spoločnosť ukončila rok 2015 so ziskom, ktorý je veľmi uspokojivý, čo bolo výsledkom nových obchodných aktivít spoločnosti a rozšírením okruhu obchodných partnerov. Spoločnosť investovala do vozového parku a do nákupu strojov a zariadení.

7.1. Zhodnotenie výsledkov spoločnosti					
Výkaz ziskov a strát – rok 2015	           Suma v €	
Tržby z predaja tovaru	           3 200	
Tržby z predaja služieb	   7 695 107	
Ostatné výnosy z hospodárskej činnosti	      172 204	
Náklady vynaložené na obstaranie predaného tovaru	           3200	
Spotreba materiálu, energie 	    1 809 482  	
Služby/účt. skupina 51/	    4 532 856 	
Mzdové náklady	       449 486	
Náklady na sociálne poistenie	       157 901	
Sociálne náklady/527/	           7 295	
Dane a poplatky	         63 803	
Odpisy DHM	       287 250	
Opravné položky k pohľadávkam	            1 548        	
Ostatné náklady na hospodársku činnosť	        105 078	
Výsledok hospodárenia z hospodárskej  činnosti	        452 612	
Finančné výnosy	            6 921	
Finančné náklady	          28 531	
Výsledok hospodárenia z finančnej činnosti	        -21 610	
Daň z príjmov	          97 179	
Daň z príjmov splatná	          97 179	
		
Výsledok hospodárenia za účtovné obdobie po zdanení	        333 823,- €	

Spoločnosť za rok 2015 dosiahla pri celkových výnosoch 7 877 432 Eur a celkových nákladoch 7 543 609 Eur celkový hospodársky výsledok po zdanení vo výške 333 823 Eur.
Na celkových výnosoch sa v rozhodujúcej miere podieľali tržby z predaja služieb v hodnote 7 695 107 Eur čo predstavuje 97,7 % z celkových výnosov.
Z celkových nákladov spoločnosti prevažnú časť tvoria náklady na spotrebu materiálu a náklady za služby.

Súvaha – bilančné ukazovatele v celých Eur
Súvaha – rok 2015	Suma v €	
Majetok spolu	3 259 102	
Dlhodobý hmotný majetok	   767 705	
Dlhodobý finančný majetok	   756 877	
Krátkodobé pohľadávky	1 206 709  	
Finančný majetok	   489 761	
Časové rozlíšenie	     38 050 	
Vlastné imanie a záväzky	3 259 102	
Základné imanie	        5 000	
Zákonné rezervné fondy	      43 618	
Dlhodobé záväzky	   430 780	
Krátkodobé záväzky	2 419 928	
Krátkodobé rezervy	      25 910	
Časové rozlíšenie	              43	
Hospodársky výsledok za účtovné obdobie po zdanení	    333 823	

7.2. Prehľad zamestnancov spoločnosti
Oblasť činnosti	Počet zamestnancov	
	rok 2014	rok 2015	
Manažment	2	2	
Špeditéri	2	2	
Ekonomický pracovníci	1	1	
Vodiči	64	74	

7.3. Investície
        V roku 2015 spoločnosť investovala do rozšírenia vozového parku 74 530 Eur a do nákupu strojov a zariadení 5 732 Eur.

8.	Oblasť výskumu a vývoja
Spoločnosť nemá v predmete činnosti výskum a vývoj, ani ho nevykonáva a ani o ňom neúčtuje.

9.	Nadobúdanie vlastných akcií
Spoločnosť nemá vlastné akcie, dočasné listy obchodných podielov a akcií a ani o nich neúčtuje.

10.	Návrh na rozdelenie zisku roku 2015
Spoločnosť dosiahla zisk  333 823 Eur. Zisk bude podľa rozhodnutia VZ spoločnosti rozdelený medzi spoločníkov  vo forme podielov.

11.	Organizačná zložka
Spoločnosť nemá žiadnu organizačnú zložku v tuzemsku, ani v zahraničí.	

12.	Výrok audítora
Audítor vyjadril nepodmienený štandardný názor na účtovnú závierku.	

13.	Zoznam príloh
	-  Audítorská správa,
	- Súvaha,
	- Výkaz ziskov a strát,
	- Poznámky k účtovnej závierke